Gran Canaria

Gran Canaria je tretí najväčší ostrov Kanárskych ostrovov. Nachádza sa južne od Tenerife a západne od Fuerteventura. Ostrov je sopečného pôvodu - pozri sopka Gran Canaria.

Rozloha je 1 560 km², najvyšší bod je  - Pico de Las Nieves. Ostrov má okrúhly tvar s priemerom asi 50 km. Ostrov má 789 908 obyvateľov, z toho 377 600 (2003) v hlavnom meste Las Palmas de Gran Canaria.

Las Palmas de Gran Canaria je hlavné mesto ostrova, provincie Las Palmas a celého autonómneho spoločenstva Kanárske ostrovy. 
Turisticky vyhľadávaná je najmä južná časť ostrova. Playa del Inglés je známa svojim nočným životom a vyhľadávanou destináciou
gay komunity.

Administratívne členenie 
Delí sa na 21 obcí (municipios):

Dejiny 
Približne 80% objemu ostrova vzniklo v období miocénu (pred 14 až 9 miliónmi rokov). Odhaduje sa, že celý proces trval približne 200000 rokov a nazýva sa tzv. starým cyklom.  V tomto období bolo vyvrhnutých približne 1000 km3 horniny, najmä alkalických čadičov.  Toto obdobie bolo nasledované obdobím erózie, ktoré trvalo približne 4 milióny rokov. Druhý cyklus sopečných erupcií sa odohrával približne v období  pred  4,5 až 3,4 miliónmi rokov. Toto obdobie začalo vytváraním trhlín a bolo ukončené silnými erupciami pyroclastických tokov. Posledné obdobie cyklu sopečnej aktivity začalo asi pred 2,8 miliónmi rokov. Tento proces sa považuje za stále aktívny, pričom k poslednej erupcii došlo približne pred 3500 rokmi.

Gran Canaria vo svojom pôvodnom význame znamená Veľký ostrov psov.  Je tretím najväčším ale zároveň najľudnatejším ostrovom súostrovia Kanárske ostrovy. 

Pôvodné obyvateľstvo ostrova Gran Canaria, nazývané Canarii alebo Guanches, obsadilo ostrov približne 500 rokov pred naším letopočtom.  Niekoľko storočí sa ostrov pokúšali kolonizovať európsky moreplavci z Francúzska a Portugalska.  Po 5-ročnom dobývaní si nakoniec ostrov podmanilo 29. apríla 1483 kastílske kráľovstvo s podporou kráľovnej Isabelly I. Toto dobytie sa nakoniec ukázalo ako významný krok pre rozširovanie Španielska.

Hlavné mesto Las Palmas, pôvodne nazývané Real de Las Palmas, založil 24. júna 1478 Juan Rejón, ktorý velil prvej invázii kastílskej armády. Počas svojej prvej cesty do Ameriky v roku  1492 strávil nejaký čas v Las Palmas aj Krištof Kolumbus. V súčasnosti je Las Palmas spoločne so Santa Cruz de Tenerife hlavným mesto a sídlom vlády španielskej autonómnej oblasti Kanárske ostrovy.

Klíma 
Gran Canaria je známa širokou škálou mikroklimatických oblastí. Vo všeobecnosti sa dá povedať, že priemerné denné teploty sa pohybujú od 20°C v zimných mesiacoch do 26°C v letných mesiacoch. Nočné teploty v pobrežných oblastiach ani v najchladnejších mesiacoch neklesajú pod 10°C na západe  a severe ostrova, resp. 15°C na východe a juhu ostrova. Ročný úhrn zrážok sa pohybuje niečo nad 200 mm, pričom júl, august a september sú mesiacmi bez zrážok. Väčšina dažďových zrážok spadne v zimných mesiacoch, ale aj to najmä na severe ostrova a vo vnútrozemí. Slnečný svit sa celoročne pohybuje v rozpätí 11 – 13 hodín. Sever ostrova a vnútrozemie sú často zahalené oblakmi, ale na juhu ostrova sa oblačné dni, s výnimkou zimy, vyskytujú veľmi zriedkavo.

Základné klimatické údaje v oblasti Maspalomas

Kanárske ostrovy
Ostrovy Atlantického oceánu